Selangoras
Selangoras (malaj. Selangor) – Malaizijos valstija, esanti Malakos pusiasalio vakaruose. Dar žinoma kaip Darul Ehsah (arab. دار الإحسان „nuoširdumo romovė“). Ribojasi su Peraku šiaurėje, Pahangu rytuose, Negeri Sembilanu pietuose ir Malakos sąsiauriu vakaruose. Valstija apsupa savivaldą turinčius (bet anksčiau buvusius pavaldžiais) Kvala Lumpūro ir Putradžajos miestus. Oficiali sostinė yra Šah Alamas, o valdančiojo sultono buveinė – Klangas. Selangoras yra labiausiai ūkiškai ir infrastrukūros požiūriu išsivysčiusi Malaizijos valstija, be to, turinti daugiausia gyventojų. Klango uostas Port Klangas yra didžiausias Malaizijos jūrų uostas.